Document ID: 32007R1508

ΚΑΝΟΝΙΣΜΌΣ (ΕΚ) αριθ. 1508/2007 ΤΗΣ ΕΠΙΤΡΟΠΉΣ
της 18ης Δεκεμβρίου 2007
για καθορισμό του βαθμού στον οποίο μπορούν να ικανοποιηθούν οι αιτήσεις δικαιωμάτων εισαγωγής που υποβλήθηκαν στο πλαίσιο της ποσόστωσης η οποία ανοίχθηκε για το έτος 2008 για την εισαγωγή ζώντων βοοειδών βάρους άνω των 160 kg καταγωγής Ελβετίας, που προβλέπεται στον κανονισμό (ΕΚ) αριθ. 2172/2005
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου1999, περί κοινής οργανώσεως αγοράς στον τομέα του βοείου κρέατος (1),
τον κανονισμό (ΕΚ) αριθ. 2172/2005 της Επιτροπής, της 23ης Δεκεμβρίου 2005, σχετικά με τις λεπτομέρειες εφαρμογής μιας δασμολογικής ποσόστωσης για την εισαγωγή ζώντων βοοειδών βάρους άνω των 160 kg καταγωγής Ελβετίας που προβλέπεται στη συμφωνία μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με τις συναλλαγές γεωργικών προϊόντων (2), και ιδίως το άρθρο 4 παράγραφος 1,
Εκτιμώντας τα ακόλουθα:
(1)
Το άρθρο 1 παράγραφος 1 του κανονισμού (ΕΚ) αριθ. 2172/2005 καθόρισε σε 4 600 κεφαλές την ποσότητα της ετήσιας δασμολογικής ποσόστωσης χωρίς δασμούς για την οποία οι κοινοτικοί εισαγωγείς μπορούν να υποβάλουν αίτηση για δικαιώματα εισαγωγής σύμφωνα με το άρθρο 3 του εν λόγω κανονισμού.
(2)
Οι ποσότητες για τις οποίες ζητήθηκαν δικαιώματα εισαγωγής είναι τόσες ώστε μπορούν να ικανοποιηθούν πλήρως όλες οι αιτήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κάθε αίτηση για δικαιώματα εισαγωγής που υποβλήθηκε σύμφωνα με τις διατάξεις του άρθρου 3 παράγραφος 3 του κανονισμού (ΕΚ) αριθ. 2172/2005, για την περίοδο ποσόστωσης από την 1η Ιανουαρίου έως τις 31 Δεκεμβρίου 2008, ικανοποιείται κατά 100 % των ζητηθέντων δικαιωμάτων εισαγωγής.
Άρθρο 2
Ο παρών κανονισμός αρχίζει να ισχύει στις 19 Δεκεμβρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 2007.

Labels: 3
18
6